Weather Updates: दिल्ली एनसीआर सहित इन राज्यों में आज बारिश के आसार, जानें आपके राज्य में कैसा रहेगा मौसम  
दिल्ली एनसीआर में बारिश के आसार
हरियाणा और पंजाब में भी हो सकती है बारिश
मौसम विभाग ने जताया अनुमान
दिल्ली एनसीआर और हरियाणा में मौसम विभाग ने आज यानी मंगलवार को बारिश की संभावना जताई है. मौसम विभाग के अनुसार, इन इलाकों में मंगलवार को आंधी तूफान के साथ भारी बारिश हो सकती है. वैसे भी दिल्ली में सुबह से ही मौसम सुहावना बना हुआ है. अगर यहां बारिश आती है तो लोगों को गर्मी से राहत मिल जाएगी. क्योंकि सोमवार को दिल्ली एनसीआर में सुबह उमस भरी गर्मी रही थी. यहां न्यूनतम तापमान 27 डिग्री सेल्सियस रहा था, जो सामान्य से एक डिग्री अधिक था. आर्द्रता का स्तर 67 फीसद दर्ज किया गया था. मौसम विभाग का अनुमान था कि सोमवार को आसमान में बादल छाये रहेंगे और हल्की वर्षा हो सकती है. लेकिन सोमवार को दिल्ली में बारिश नहीं हुई थी.